
Evo nas, braćo u KrisUi, opet zajedno. Sastali smo se, Quam bonum 
et quam jucunđum {Ps 132,1). Hvala Providnosti koja sa svim događaji¬ 
ma piše povijest spasenja. Onima koje nam od posljednjeg sastanka 
smrt ote, nek je vječni pokoj u Gospodinu! Svima Vama mir i radost u 
istom Gospodinu! U njemu sc i sastasmo. U tijelu i krvi Kristovoj, gdje 
se nalazi tajna svake pojave bratstva (Lumen genlUun, br. 26), 

A doveo nas je onaj isti Duh koji je u Izaijinoj viziji skupljao jeru¬ 
zalemske sinove iz daleka (Iz 60,1—6), od istoka sunca do zapada (Bar 
5,5), Onaj koji ujedinjuje mistično tijelo Kristovo; širi obzorje svete lju¬ 
bavi; prožima novim duhom svoje sinove: stimulira ih na dobra djela 
(Lumen geniiiim br, 7). Zato i na našu Alma Mater Zagrebiensis možemo 
primijenili riječi: »Exsurge ., ,ct sta in excclso«, raduj se gledajući svo¬ 
ju djecu skupljenu »in verbo Saricti, gaudenies Dei raemoria« (Bar5,5), 

1 dinamičan je laj Duh. Oii hoće da sinovi svjetla budu pripravni za 
djelotvornu službu u izgradnji Kristova tijela, do pune mjere (Ef 4,12), 
do zrelosti, savršenosti u jedinstvu jedne vjere, jednog kulta, jedne du¬ 
hovne obitelji iVniiatii: recliiiiegralio br.2). 

Zato je prišapnuo svojoj Crkvi da je potrebito organizirati i teča¬ 
jeve. Da njeni sinovi malo olpočinu (Mk 0,31). Da izmijene misli. Da 
saopće iskustva. Iznesu prijedloge. Da se obogate znanjem i učvrste u 
ljubavi. Da njih i preko njih čitavo čovječanstvo rekapitulira pod Kris¬ 
tom glavom u JedinstvTi Božjeg očinstva {Lumen geniium br. 13). 

I tako nam se ovaj naš sastanak prikazuje kao osobit dolazak Duha, 
kao njegova manifestacija. I preko ovog sastanka — primijenimo riječi 
Pavla VI — Crkva postaje riječ, poruka, razgovor. Ona postaje trajni 
koncil, živi dijalog. I Još nešto. Ovaj sastanak projicira svoje zrake u 
eshaton; spienia onaj zadnji dolazak Gospodinov, ostvarenje svih Bo¬ 
žjih planova. Ne zaboravimo; svaki jc događaj povijesti spasenja u vre¬ 
menu bremenit vječnošću. Ništa nije izoliranu od utjecaja povijesti spa¬ 
senja. 

Ali, kako ćemo otkriti focus ove naše povijesti? Kako se snaći u nje¬ 
nom krivudanju? Možemo li je kršćanski osmisliti? Kaptirati njenu krš¬ 
ćansku intonaciju? 

ISPRAVNA ORIJENTACIJA 


Nijesmo li uspavani, opijeni, možda iritirani izrazima »sastanak«, 
»dijalog« i si.? Ne porodi li se u nama želja za jednim sastankom i di¬ 
jalogom na kojemu bi se zaključilo da više neće biti sastanaka? Jer na 
sastancima se mudruje i nadmudruje, a neki je mislilac zgodno opazio; 
»Umovanje je osobina koju treba poštovati, ali, uvijek umujući naličimo 
škrcu koji neprestano broji i prevrće svoje dukate. Katkada treba i tro¬ 
šiti. Katkada treba i ne misliti« (C. Bini). Htio Je reći: treba raditi. 

Pa zar se danas ne radi? Djeca današnjice rade. I sinovi Crkve rade. 
Donekle i ruše. Ne ruše li ponekad iz nagona za rušenjem? Ne grade li 
ponekad, jer su »rerum novarum cupidi«? Kako bilo, povijesni slriu- 
nemio nikome ne da mira. Ni sinovima Crkve. Misli se nekako učvoruju, 
I oni se osjećaju pozvani na široke dimenzije svjetskih zbivanja. Zar se 
danas čovječje ambicije ne rugaju kozmičkim dimenzijama? Treba požu¬ 
riti tempo. Da nas ne optuže za aritmiju, disonancu. Da nas ne pregaze. 

Bi Ii se naša braća, umrla kroz dva minula decenija, radije vratila 
u grob zbog nesnalaženja, ili bi pala u ekstazu diveći se napretku da¬ 
našnjice? Vjerujem da im je spoznaja pročišćena. Oni bi shvatili da u 
svakoj situaciji Bog progovara. A na nama je da njegov glas ćujemo i 
poslu.šamo. Moramo se bojati da nam ne predbaci da mudro govorimo, 
da dobro tumačimo stanje neba, da imamo uvid u inierplanetarne i koz¬ 
mičke prostore, ali da smo pred providnosnim znakovima vremena sli¬ 
jepi i nijemi (Mt 16,4). 

Ne sviđa mi se kada se pretjerano naglasuje da je Crkva istom da- 
>tas sebe našla. Niti odobravam gledište zloguka pesimizma, kao da danas 
Crkva proživljujc najsudbonosnije dane kušnje, želim naglasili da i da¬ 
nas na nekim sektorima autentično lice Crkve stoji zastrto (Cauciiiim 
et spes br. 19). I danas opstoji rascjep između uzvišenosti Radosne vijes¬ 
ti i njenih navjestitelja. To od mene traži zdravi realizam. 

Ipak, jedno je očito. Počašćeni smo od Providnosti. Ona od nas oče¬ 
kuje što joj je najviše na srcu: jedinstvo svijeta. To je za nas provid- 
nosni znak vremena. Tu treba da Krist sjajnije zasja (Gatidiiini et spes 
br. 43). Hoće li nas budućnost osuditi? Odgovorimo djelima, da joj dig¬ 
nemo oružje iz ruke. 

Rekao je sv. Augustin; »Fecienti quod in se est, Deus non denegat 
gratiam«. Bog neće uskratiti svoje pomoći ni današnjici, ni Crkvi naših 
dana. To znači: ruke na plug bez okretanja natrag (Lk 9,62), Ali, ne za¬ 
boravimo odlaznu točku, prvi zadatak vremena: unutarnje jedinstvo u 
Crkvi! 


MISTERIJ UNUTARNJEG JEDINSTVA 

Pavao VI poziva sve vjernike da uzljube u Crkvi »ii mistero della 
sua interiore unita«. Bole ga neke pojave razdiranja jedinstvene haljine 
Kristova mističnog tijela. Bole ga. jer Krist je umro za jedinstvo Crkve, 
za jedinstvo između ljudi i Boga. 

Briga oko jedinstva isto je što i briga oko opstojnosti i očuvanja 
Božjeg naroda. To Pastir Božjeg naroda zna, — On zna da se u jedinstvu 
nalazi tajna veličine i ljepote Božjega naroda, jer »omnis pulchritudin’s 
forma unitas est« — rekao je sv. Augustin. On zna da je jedinstvo sino¬ 
nim za ljubav, i ljubav da je sinonim za Krista, koji ne smije u svom ti¬ 
jelu biti razdijeljen, jer nije ni u sebi razdijeljen. On zna da ljubav naj¬ 
prije unosi jedinstvo u dušu svakog pojedinca a preko pojedinca dolazi 
se đo jedinstva u odnosima izvan čovjeka. 

Papa govori o »misteriju« jedinstva. Misterij, da, jer jedinstvo u 
Crkvi označuje božanske jedinstvo Krista i nebeskog Oca (Iv 17,22; 
10,30), Članovi Crkve ne mogu ostvariti jedinstvo naravi s presv. Troj¬ 
stvom. niti potpuno jedinstvo s nestvorenom Ljubavi, ali moraju ostvari¬ 
ti stidioništvo u toj ljubavi. To znači: koliko dopuštaju ljudske snage, 
oslonjene na Božju pomoć. 

Tu je istom za čovjeka nravi misterij. Lako je konceptualno svoditi 
iedinstvo između liudi na jedinstvo u Bogu, ali se radi o misteriju dje¬ 
lovanje, misteriju čina. čovječje suradnje s milošću. Pitanie je melaeti- 
ke ili metamoralke dielovania. Tu se susrećemo s dulnoićti. s imperati¬ 
vom. Dužni .smo uvodili jedinstvo u nas i oko nas, U našem djelovaniu 
i u našim odnosima prema bližnjemu mora se odražavati jedinstvoBožje. 

Pomislimo samo kako smo daleko od jedinstva one prve vjerske 
zajednice. One zajednice jedne duše i iednog srca. Zajednice u kojoj je 
lii.ibav doista gosnodarila saviestima. Kada ie ljubav tunila o.štrice raz¬ 
lika. Ostvarivala jedinstvo misli, osjećaja, djelovanja. Bila su to braća 
> iednc duše« ili »jednodušna braća«. Ivanov čudesni semeton zablistao 
ie n toj zajednici u svom vrhovnom svieilu. To. ie apologetski znak. On 
je i z.a na.s poziv, živa riječ, dužnost (Dj 1,14; 2,42—47). Neka nas plod 
potakne na rad; »A Gospodin svaki dan povećavaše broj onih koji se 
spasavaiu«. Znači da ic povijest spasenja imala brzi tempo, jer ga je 
pokretala ljubav u jedinstvu. 


TEMEUN! RAZLOZI JEDINSTVA 

Smijemo li govoriti o jedinstvu Crkve »ad intra«? Preosjetljivima 
sc taj izraz nc sviđa, jer da se u njoj kao jedinki nc može određivati 
dvostruki odnos; jedinstva i nejedinstva. 

Meni se čini da je taj razloa labav. Ako možemo govoriti o Crkvi 
koia iznutra raste te se razvija (Ef 4,3), možemo govorili i o Crkvi koja 
nastoji čuvati i izrađivati svoie iedinstvo »ađ intra«. Jer mi smo Crkva. 
A mi smo uvjetovani vremenski-prostomo. Mi smo u okovima kontin- 
gentnosti. Izloženi smo trajnom pojavljivanju onog »ljudskog« elemen¬ 
ta. Taj se elemenat očituje i u razjedinjenosti, u težnji za samovoljom, 
za udovoljavanjem raznim pojavama egoizma. 

Znači da jedinstvo mora biti cilj naših nastojanja. Nešto uzvišeno, 
ali takvo da ga treba postizivati. U tu svrhu postanimo svjesni onih raz¬ 
loga ili movensa tog jedinstva. — Eno nam jedinstva u krilu presv. 
Trojstva. — Eno nam prolivene krvi Kristove i rastavljenja njegova ti- 

jela, da sakupi u jedno sve za koje je ta krv prolivena, i lo tijelo rasla- 
vljeno. — Eno nam Euharistije, simbola i faktora jedinstva. — Eno i 
zakona ljubavi, Kristova zakona. — I Duha S\'etoga movensa log jedin¬ 
stva. — Konačno, eno nam i Crkve, bližnje i zajedničke norme istine. A 
ona je jedna. Tako nam govori Koncil u Uniialis ređirttegratiio (br. 2). 

Mi sve to znamo. AH je potrebito da to znanje postane život, praksa. 
Budimo uvjereni u jedno: ti su razlozi tako uzvišeni i uvjerljivi, da svi 
tobožnji razlozi koji razjedinjuju gube svoju vrijednost. Ti razlozi raz- 
jeđinjavanja moraju ustupiti pred ovim razlozima za jedinstvo. Dati 
predno.st ovim faktorima jedinstva znači ostvarivati na djelu ono što je¬ 
smo. A Kristovi smo. U njemu smo jedno kao u »lozi«, u kojoj se s 
njim nekako indctificiramo. U njemu smo jedno kao u »tijelu«, tj. u 
organskoj smo vezi s njim kao s glavom. I lo nas mora poticati na rad, 
na žrtve za ostvarenje tog ideala (Gaitdium et spes br. 92). Jedino na 
taj način postat ćemo autentični nosioci njegovih vrednota 1 garanti 
njegovih obećanja pred svijetom. 


NE BOJIMO SE UNIFORMIRANOSTI 

Poziv na jedinstvo za neke znači vraćanje na stare pozicije, one 
krute pozicije »geta«. Kao da je danas neka druga Crkva, a ne uvijek 
ona ista, koja dana.s poziva na ekumenizam, ali ujedno inzistira na unu¬ 
tarnjem jedinstvu. To bi značilo omalovažavati Crkvu i shvaćati je na 
način koji je ponizujc. 

S druge strane, poziv na jedinstvo za neke znači umasovljivanje, 
ukalupljivanje na štetu stvaralaštva i inicijative pojedinaca. Sto je tako¬ 
đer pretjerano, kao da nije isti Duh koji o/ivljuje pojedinca i koji sve 
članove Božjeg naroda kao i čovječanstvo želi ujediniti da budu »jedno«. 

Zajednički odgovor ovim strahovanjima jest ovaj: sveta ljubav mo¬ 
ra još uvijek svladati jak otpor, jer ona je snalažljiva, ali ne misli na 
sebe i na svoje, kako bi rekao i danas sv. Pavao (1 Kor 13,5). 

Krist je jedan u osobi, ali poštuje vlastitosti obiju naravi — I Cr¬ 
kva je »jedna«, poštujući u svom jedinstvu osobitosti pojedinih crkava 
(Orierttalium ccclesiarum br. 3), zakonitu raznolikost, sposobnosti i obi¬ 
čaje pojedinih naroda (Lumen genHiim br. 13). Pluralizam je s tog gle¬ 
dišta imperativ dana, jer bi dijalog bez pluralizma bio nemoguć, surad¬ 
nja bi se ubila u začetku. 

Gdje je »limes« tim isticanjima pojedinosti? Ondje gdje počinje 
»limes« zajedničkog dobra na istoj liniji dobara. Kada treba spašavati 
zajednicu, pojedinosti se moraju u nju uklopiti, za nju se žrtvovati. U 
toj žrtvi opet se pojedinosti nađu u višoj sferi vrednota, nešto slično kao 
što je ljudska narav u Kristu bila bez vlastite hipostaze, ali se našla na 
uzvišeniji način u hiposlazi Logosa. U ujedinjenoj Crkvi nađu se sve 
sposobnosti pojedinaca, svo bogatstvo pojedinih pokrajina, sve pojedine 
vrijednosti. 

Svećenici su prvi pozvani da odbace od sebe ona malo prije rečena 
»strašila«, naime: povlačenja u sebe ili pretjerano uniformiranje. Ako ih 

na jedinstvo dovoljno ne potiču izneseni razlozi, neka se sjete riječi ko¬ 
jima ih Koncil u Lumen geniitim (br. 28) jjoziva da razmotre kako su 
snagom ređenja i snagom svoje životne misije najuže međusobno pove¬ 
zani. Nije važno kojeg su naroda, običaja i si., njihovo se bratstvo mora 
spontano očitovati u međusobnom pomaganju, duhovnom i materijal¬ 
nom, osobnom i skupnom. A to ne smije biti samo na riječima ili pri¬ 
godom sastanaka, nego u životu, djelovanju, tj. u dokazima djelotvor¬ 
ne ljubavi (Lumen geniium br. 28). 


TO OČEKUJU SVE DUŠE 

Uklopimo posao oko unutarnjeg jedinstva u Crkvi u okvir posla 
oko spasenja. Neki ne vole govoriti o povijesti spasenja zbog nekih nc- 
jasnoća u vremenskom i načinskom procesu kako se ta povijest odvija¬ 
la, zato predlažu da se radije govori o pozivu spasenja. Ovdje je to sve 
isto. Interesi spasa duša traže da se najprije poradi oko unutarnjeg je¬ 
dinstva u Crkvi. 

Čitavo čovječanstvo teži k nekom jedinstvu. Ta je pojava nekako 
očita (Gaudium et spes br. 43), iako se ne tumači na jednak način. 
Ostvarivati, dakle, jedinstvo Crkve »ad intra« znači ići s vremenom, 
služiti vremenu. Svet je taj zadatak, jer svaki je čas povijesti kao »Go¬ 
spodnji čas«. A kairos prolazi. Ili ćemo tom pozivu odgovoriti, ili dovo¬ 
dimo u pitanje od Boga namjeravani spas duša te spremamo osudu s 
onoga »a vi ne htjedoste« (Mt 23,27). Epilc^ toga propusta jest: opus- 
tošenje, pusta kuća. 

Nijedan se pojedinac ne može od toga izuzeti. Nitko se ne može na¬ 
dati spasenju ako ne uredi svoje račune s ljubavi. Ne smije se popeti ni¬ 
ti na stepenice oltara da prinese žrtvu; ne smije obavljati kulta, ako 
prije ne uspostavi jedinstvo oko sebe (Mt 5,23). Kako bi mc^ao go¬ 
voriti da služi poslu spasenja ako ruši zajednicu ljubavi, bez koje nema 
spasenja? 

Mi rado ponavljamo da Crkva želi privući u svoje jedinstvo i one 
»koji su daleko«. Ako u tome ne uspijeva, možda je uzrok u unutarnjoj 
pocijepanosti u samoj Crkvi. Ne govore H nam duše što čekaju: Liječi 
sebe? (Lk 4,23). Kako ti smeta slamčica u našim očima, a u svojim ne 
vidiš ni grede? (Mt 7,3—6). Ni Crkva se nc može održati u sebi, nego pa¬ 
da pod udar o.sudc razdijeljenog kraljevstva (Lk 11,17), ni uspjeh u apo- 
stolatu ne može uslijediti uz unutarnju razdijeljenost u samoj Crkvi, jer 
Bog ne može udijeliti svoj blagoslov, nc može učiniti da raste, ako nije 
kao njegova, tj. ujedinjena sadnica (Unilalis redintegratio br. 1). 

Jedinstvo je tako uzvišen ideal da sve žrtve pred njim izgledaju ne¬ 
znatne. Uzaludno je, međutim, moliti za jedinstvo, ako se ne nastoji 
stvarati to jedinstvo. Jedinstvo nije gotova stvar, ni čisto apstraktna 
vrednota, ni samo dar s neba. Jedinstvo je plod kreposti, ljubavi uko¬ 
liko ona sjedinjuje. Osnovno je pravilo biblijske ekonomije da između 
Boga i čavjeka mora opstojati »sinergon«, suradnja. Jedinstvo je mis¬ 
terij djelovanja, plod zasluga, a ne misterij suha znanja ili propovije¬ 
danja. 

NAJPRIJE UKLONITI DEFEKTE 


Mislim da me nećete osuditi za ovaj confiteor. ZaSto da zaniječemo 
da tu i tamo ima nesuglasica? I to nesuglasica dubljih dimenzija? Na 
štetu i sablazan vjernika i nevjernika? Ako nema nesuglasica, ima U do¬ 
voljno suradnje? Ne bi li se moglo na polju katoličke publicistike, mi¬ 
sionarskog rada, uprave, apostoiata i si. više toga ujediniti, pametnije 
koordinirati, svrsishodnije urediti? 

To je prvi zadatak: ukloniti defekte ili minuse. Ukloniti mrlje raz¬ 
dora. Koncil traži da defekte treba »strenue impugnare«, jer da nanose 
•štetu (Gauđium el spes br. 43). Oni koji žele stupiti u jedno, u naše sta¬ 
do, čekaju. Možda zebu u hladnoj noći; ne vide ni ulaza u nasu kuću, 
jer je zastrt našim nesuglasicama, našim defektima, našim strančar- 
stvom (Lk 11,5—6). 

Uzimam jedan defekt. Ima propovjednika, pisaca, konferansijera i 
si. koji kao da uživaju naglašavati i idejne suprotnosti, kako oni misle, 
između II vatikanskog koncila i prošlosti, između zakona i spontanosti, 
između moralke makarizama i moralke ljubavi, između personalizma i 
zadatka služenja, između starješinstva i posluha podanika, između onog.^ 
što je pojedinačno i onoga što je komuniiarno itd. Taj postupak ne slu¬ 
ži idejnom jedinstvu, ali služi za razumijevanje ograničenosti onih koji 
lako nastupaju. Dao Bog da se radi samo o ograničenosti! 

Da sažmem u jedno: glavni defekt treba ukloniti, a to je: egoizam, 
pretjerano isticanje sebe i svojih, prianjanje uz svoja gledišta. Tu je lo- 
cus pitanja. A taj egoizam se protivi volji Božjoj; na sablazan je svi¬ 
jetu i stoji na putu širenju evanđelja (Umlatiš redinlegratio br. 1). 


POZITIVNA SREDSTVA JEDINSTVA 

Možemo ih izraziti jednostavnim riječima sv. Augustina: »Dilaten- 
tur spatia caritatis«. Treba proširiti dimenzije ljubavi. 1 to one ljubavi 
na djelu. Po uzoru na prvu kršćansku zajednicu, koja je bila kao epifa- 
nija božanske agape među ljudima. Slavila je Boga i samom svojom eg¬ 
zistencijom. Zračila je. Privlačila k sebi duše, ovce u jedno stado, pod 
štap jednoga Pastira. 

Proširiti dimenzije ljubavi provodeći u djelo unutarnje ujedinjenje. 
U tu svrhu najprije treba dobro uočiti slanje, stvarnu situaciju. Kao 
prvi pozitivni zadatak neka bude: delimitirati ono što je pojedinačno 
od onoga što je zajedničko, što traže zajednički interesi (Mater et Ma¬ 
gistra br. 236). A za to jc potrebit dijalog: između svećenika, između 
svih faktora i unutar jedne biskupije i između biskupija. 

Pošto smo našli što trtiži zajedničko dobro, možda će uočavanje 
pojedinačnih interesa pokazati da se ne može polučiti maksimalno je¬ 
dinstvo. Fatalna bi tada bila greška odstupiti od po.sla. prekrižiti ruke, 
povući se u bunker jalove kritike. Radije treba naći ono šio je ostvarivo 
te se prihvatiti posla (isto mj. br. 238). 

I prihvatiti se posla ne po osobnom nahođenju, nego u skladu s di¬ 
rektivama crkvene hijerarhije, jer je karizma upravljanja predana Crkvi, 
a ne pojedincima kao takvim (Christus Dominus br. 35; Presbyteroriiin 
ordinis br. 7. i 8). Ta vlast je uvijek kao ona budna snaga koja ujedinjuje 
i orijentira rad u jednom pravcu, da se ne gubi i ne raspršava. 

Bilo bi neispravno ako bismo u svim tim pitanjima sporazuma i 
ujedinjavanja računali samo na ljubav. Ne, treba se pozivati i na pra¬ 
vednost, jer ljubav bez pravednosti prazna je riječ. Nema duhovnog je¬ 
dinstva bez mira, a nema pravog i trajnog mira bez pravde (Ef 4,3), tj. 
bez poštivanja tuđih prava. Tako ćemo sagledati npr. potrebu poštivanja 
prava starosti i kod svećenika, prava na doličnu nagradu, prava bolesni¬ 
ka na njegu itd. 

Koliko je u svemu ovome potrebito imati ispravne ideje! Kako je 
potrebito čitav rad unificirati i koordinirati! Dakle, raspravljati, dijalo¬ 
gizirati, ali i radili. Biti spreman na žrtvu, najprije na žrtvu svoga »ja«, 
možda na žrtvu svojih osobnih pogleda, svojih interesa. Ne zaboravimo 
da se dimenzije ljubavi šire izlaženjem iz kruga svoga »ja« a pretapa¬ 
njem u druge, u njihove potrebe. 


ZAKUUCAK 

Svi mi služimo. Svatko na svom mjestu. U .svetoj službi. Znam, 
ugodno jc iznositi i nekako sc sunčati na lijepim, ponekad »slatkim« 
riječima II vatikanskoga koncila, ali smatram da interesi spasenja traže 
da sc iz ogromnog gradiva koncilskih akata izvade smjernice za život, i 
to za ovaj konkretni život, za njegove najpreče probleme. A jedan je od 
lih, bez sumnje, problem jedinstva Crkve »ađ inlra«. 

Neću pogriješiti kad rečem da na tom putu posluh može riješiti 
mnoga pitanja. Posluh glasu Duha koji neprestano promiče to jedinstvo. 
Posluh hijerarhiji. U posluhu je utjelovljeno služenje. I Krist je došao 
služiti (Mt 20,28). Zato nije htio vršiti svoju volju, nego volju Očevu 
(PresbyteroTum ordinis br. 14). I zbog toga služenja u posluhu bio je 
nagrađen (Fil 2.9). 

I od nas sc očekuje sinovski, odani posluh. Uvjeren sam da smo 
svi raspoloženi na tu žrtvu. To nas veseli. To nas sve drži. U imperativu 
unutarnjeg jedinstva u životu i u djelovanju krije sc očita volja Božja. 
Bog preko imperativa jedinstva uvijek govori. I lo je glas i poziv spa¬ 
senja. 

Ne oglušimo se, nego recimo: Evo me, da činim. Bože, tvoju volju 
(Hebr 10,9), jer dužnik sam svima ljudima (Rim 1,14), 


SUMMARIUM 

Praeses omnibus in aula praesentibus salutem dicendo de imperitivo in- 
temae unitatis in Ecclesia strenue prosequendo verbum facit. Aetati nostrae 
Providentia videtur sublime munus demandasse: unilati prospicere. Unitas 

vero mj'slerium quuddani est. Mvsterium quidem et credendum et charitete 
prosequenduni et opere exprimendum. Nec timenda uniformiias, nam ibi ter- 
ininare debeat prosecutio iilius »qod suum est« ubi incipit limes curandi 
ea quae commune respiciunt bonum. Considerent fideles, eo magis sacerdotes, 
quam fortia iila sunt quibus uniuniur! Et his cedere debent omnia alia qui 
bus videntur in diversas partes ire. Unitas peregrinantis Ecclesiae ad salutem 
spectat. Si saluti animae consulere, si fidem firmare, si novas oves in unum 
Christi ovile adducerc cupimus, ab interna unitate incipiamus. Egoismus, 
qui variis sub formis prodit, seponendus est, et manus apponenda operi uni- 
ficationis ac operis coordiiiationis omnium negotionim. »Servire tempori« a 
nobis exigit Deus. Per omnes enim eventus Ioquitur Deus. Faciamus quae 
possumus, ut Deus concedat quae exoptamus, nec facienti ulli quod in se est 
Deus denegavit gratiam. In hoc Deus fallit umquam. 

